
Metodický list

Denná téma: Chlieb, pečivo, obilniny, cestoviny  
	Cieľ, zameranie aktivity
	Cieľom aktivity je priblížiť a ozrejmiť žiakom, aká je dlhá cesta chlebíka, kým sa vyrobí. Vedieť pomenovať ľudí, ktorí sa podieľajú na výrobe chleba, pečiva, cestovín.

	Vyučovací predmet, ročník, téma vyučovacej hodiny
	Prírodoveda 2.ročník
Chlieb, pečivo, obilniny, cestoviny.

	Pomôcky
	Pracovný list cesta chleba, prázdne obaly múky, cestovín, cukru, niť, cestoviny, pšeničné klasy

	Príprava
	Výber vhodného pracovného listu, príprava pomôcok

	Postup/realizácia
	V úvode hodiny sme sa so žiakmi rozprávali o tom, aký chlebík poznajú, z čoho sa vyrába chlieb a pečivo a či už niekto piekol doma chlieb alebo pečivo. Potom sme si spoločne vytvorili pútač s názvom „Chlieb, pečivo, obilniny, cestoviny“. V ďalšej časti sme si vyrozprávali príbeh „Cesta chleba“. Názorne sme si ukázali pšeničný klas a zisťovali sme, čo sa v ňom skrýva. V ďalšej časti sme si pripravili výstavku obalov múky, cestovín, cukru. Na konci aktivity sa žiaci zahrali na výrobcov šperkov. Ich úlohou bolo navliekaním cestovín na niť vytvoriť náhrdelník alebo náramok.

	Zhrnutie
	Naučili sme sa, že je dôležité hospodárne zaobchádzať s chlebíkom, pečivom, cestovinami. naučili sme sa správne skladovať chlieb, pečivo a cestoviny.

